धरना फेल करने वालों का बहिष्कार
जिब ताईं हक्क कोनी मिलदा, उठ्यां कोनी
रामायणके पास रेलवे ट्रैक पर चल रहे धरने पर मंगलवार को जाट नेताओं के निशाने पर सीएम और आरएसएस रहे। वक्ताओं ने कहा कि सरकार समाज को तोड़ने का प्रयास करे। अखिल भारतीय जाट आरक्षण संघर्ष समिति मलिक गुट के प्रदेश महासचिव महेंद्र पूनिया ने कहा कि धरने को असफल करने की कोशिश करने वालों को समाज से बाहर कर दिया गया है। वहीं, काजल खाप के राजमल काजल ने कहा कि आरएसएस का जाटों से कोई संबंध नहीं रहा है।
समिति के प्रदेश प्रवक्ता रामभगत मलिक ने कहा कि जसिया की बैठक में 20 मार्च को दिल्ली कूच के लिए रणनीति तैयार होगी। वहां जो भी निर्णय होगा, बुधवार को धरने पर बता दिया जाएगा। धरने पर शांतिपूर्ण ढंग जोश से बैठे रहें। उन्होंने कहा कि हम दिखाना चाहते हैं कि जाट की शांति में कितनी ताकत है। अगर प्रदेश सरकार मांग पूरी नहीं करेगी तो केंद्र सरकार को अपनी ताकत का एहसास करवाएंगे। उन्होंने कहा कि तीन-चार दिन से सामाजिक संगठन के नेता हमारे समाज को तोड़ने की कोशिश कर रहे हैं। सामाजिक आदमियों को समाज ने बनाया होता है, सरकार ने नहीं। उन्होंने कहा कि जो समाज के प्रतिष्ठित आदमी हैं, वह समाज की मदद करें की सरकार की। समाज को टूटने से बचाएं और एकता का परिचय दें। प्रदेश महासचिव महेंद्र पूनिया ने कहा कि हाईकोर्ट में जाट आरक्षण का नतीजा दो-तीन दिन में आना वाला है। इसका नतीजा बढ़िया आएगा। क्योंकि सरकार के बिचौलिए सरकार के पास जा कर कहते थे कि वह रामायण धरने को फेल कर देंगे। फेल करने वालों को समाज ने बाहर कर दिया। सोमवार को भी दो प्रधान बाहर कर दिए।
अब सरकार को काजल खाप के राष्ट्रीय अध्यक्ष राजमल काजल ने कहा कि खट्टर साहब समाज को तोड़े। मुख्यमंत्री से बहुत प्रार्थना कर चुके हैं कि हमारा इम्तिहान लें। जाट समाज का योगदान हरियाणा को बनाने में रहा है। खट्टर साहब का कोई योगदान था ही नहीं। आप बस्ता टांग कर आरएसएस का प्रचार करते थे। आरएसएस में या तो ब्राह्मण समाज के लोग ज्यादा है या फिर वैश्य समाज के लोग ज्यादा हैं। जाटों का आरएसएस से कोई संबंध नहीं रहा है। इसलिए उन्हें जाटों के बारे में कोई जानकारी नहीं है।
बनभौरी के लोगों ने दिया चंदा
रामायणधरने में पंचग्रामी खाप के प्रधान चांदी राम बनभौरी को प्रधान पद से हटाने और उनका सामाजिक बहिष्कार करने के बाद मंगलवार को बनभौरी के लोग धरने पर पहुंचे और 61 हजार रुपए का सहयोग दिया। उन्होंने कहा कि यह फैसला पंचग्रामी के 14 गांवों के गणमान्य व्यक्तियों द्वारा लिया गया है। इस दौरान जयबीन बनभौरी, बलजीत, राजू पहलवान, होशियार सिंह, बलमत सिंह, बिल्लु, भानसिंह, रामनिवास, बबलू, कौरभान आदि उपस्थित रहे।
जसिया मीटिंग में शामिल हुए
रामायणधरने से प्रदेश प्रवक्ता रामभगत मलिक, जिलाध्यक्ष कृष्ण किरमारा, कृष्ण सिसाय एक अन्य जसिया मीटिंग में शामिल होने के लिए गए। जसिया में 20 मार्च को दिल्ली कूच की रणनीति बनाने की मीटिंग थी।
सरसौद में धरने के दौरान नारेबाजी करते जाट समुदाय के लोग।
रामायण में रेलवे ट्रैक के पास धरने को समर्थन देने पहुंचे बनभौरी के लोग। इनके इलाके के प्रधान का सामाजिक बहिष्कार कर दिया गया था।
सीएम और आरएसएस पर साधा निशाना, बोले-सरकार समाज को तोड़ने में लगी
hin_Deva mag_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva